stanford-oval/wikipedia huggingface dataset:
Suomen toimenpiteet koronaviruspandemiaa vastaan
Toimenpiteitä Suomessa vuonna 2021 > Esitys yleisötapahtumien järjestämisestä, kun pandemia rauhoittuu

Opetus- ja kulttuuriministeriön työryhmä julkaisi kolmiportaisen suunnitelman yleisötapahtumien järjestämisestä, jos pandemia rauhoittuisi. Ensimmäisessä vaiheessa voitiin järjestää yleisötapahtumia, jos valtakunnallinen ilmaantuvuus laskisi alle 75/100000 as/ 2 viikkoa. Yleisötapahtumien koko olisi alle 50 henkeä. Toisessa vaiheessa ilmaantuvuus olisi alle 50 tapausta yhtäjaksoisen kolmen viikon tapausmäärän laskun jälkeen. Tällöin voisi järjestää tapahtumia tilan koon mukaan. Kolmannessa vaiheessa koronatapauksia olisi vähän ja suuri osa väestöstä rokotettu koronavirusta vastaan. Tällöin ei olisi rajoituksia.
Toimenpiteitä Suomessa vuonna 2021 > Hallitus jatkoi pahimpien tautialueiden ravintolasulkua 28.3

Hallitus jatkoi ravintoloiden sulkua pahimmilla tautialueilla 18. huhtikuuta asti.
Toimenpiteitä Suomessa vuonna 2021 > Hallitus veti esityksensä liikkumisrajoituksesta pois 31.3

Perustuslakivaliokunta ei hyväksynyt liikkumisrajoituksia. Ne olivat sen mielestä periaattessa hyväksyttäviä, mutta käytännössä laadittu lain vastaisesti. Perustuslakivaliokunta kannatti maskipakkoa. Hallitus veti tämän takia esityksensä pois eduskunnasta.
Toimenpiteitä Suomessa vuonna 2021 > Hallitus esitti 8. huhtikuuta suunnitelman koronarajoitusten asteittaisesta purkamisesta tautitilanteen mukaan

Hallitus esitti 8. huhtikuuta 2021 alustavan suunnitelman kororajoitusten purkamisesta. Huhtikuussa päättyisivät poikkeusolot, ja esimerkiksi ravintolat avattaisiin rajoituksin. Toukokuussa avattaisiin julkisia tiloja ja sallittaisiin työmatkaliikenne Euroopan unionin alueella. Kesäkuussa sallittaisiin yleisötilaisuudet rajoituksin ja sisärajavalvonta päättyisi. Heinäkuussa lievennettäisiin kokoontumisrajoituksia. Elokuussa sallittaisiin työmatkat EU:n ulkopuolelle.
Toimenpiteitä Suomessa vuonna 2021 > 16. huhtikuuta hallitus määräsi rokotusten kohdentamisen pahimmille tautialueille

Hallitus kohdensi rokotuksia pahimmille tautialueille 31. toukokuuta 2021 asti, jos riskiryhmät on rokotettu.
Toimenpiteitä Suomessa vuonna 2021 > 19. huhtikuuta ravintolat avaavat tiukoin rajoituksin

Ravintolat avattiin pahimmilla tautialueilla kuitenkin niin, että ne menivät kiinni jo alkuillasta. Tarjoilu loppuui klo 17, baarit kiinni klo 18 ja ruokapaikat kiinni klo 19 pahimmilla tautialueilla.
Toimenpiteitä Suomessa vuonna 2021 > 22. huhtikuuta ravintolarajoitusten lievennys alueittain

Joillain alueilla lievennettiin ravintolarajoituksia perustasoa vastaaviksi.
Toimenpiteitä Suomessa vuonna 2021 > 27. huhtikuuta poikkeusolot päättyivät

Hallitus kumosi 27. huhtikuuta poikkeusolot. Se katsoi, että terveydenhuollon kantokyky riittää, koska taudin leviäminen oli hidastumassa.
Toimenpiteitä Suomessa vuonna 2021 > 8. ja 24. kesäkuuta ravintolarajoitukset kevenevät koko maassa

8. kesäkuuta perus- ja kiihtymisvaiheen alueilta poistettiin erillinen ”tanssi- ja karaokekielto” ja samalla tehtiin kevennyksiä aukiolo- ja anniskeluaikoihin perus- ja leviämisvaiheen alueilla. Perustason alueilla anniskelu lopetettiin klo 01 ja ovet suljettiin klo 02. Leviämisvaiheessa olevat ruokaravintolat saivat anniskella klo 20 asti ja ovet suljettiin klo 21.
24. kesäkuuta perustason alueilta poistettiin erilliset aukiolo-, anniskelu- ja asiakasmäärärajoitukset, ja kiihtymisvaiheen alueilla tehtiin kevennyksiä aukiolo- ja anniskeluaikoihin. Kiihtymisvaiheen alueiden ravintolat saivat anniskella klo 00 asti ja pitää auki klo 01 asti.
Toimenpiteitä Suomessa vuonna 2021 > 8. elokuuta uusia ravintolarajoituksia leviämisalueilla

Leviämisvaiheessa olevilla alueilla anniskelu oli lopetettava viimeistään klo 22 ja ravintolat suljettava klo 23. Samalla niihin tuli voimaan sisätiloissa tanssi- ja karaoke-kielto sekä asiakasmäärärajoitukset koski myös ulkotiloja.
Toimenpiteitä Suomessa vuonna 2021 > 16. syyskuuta uusia kevennyksiä ravintolarajoituksiin

Kiihtymis- ja leviämisvaiheen alueilla aukiolo- ja anniskeluaikaa pidennettiin tunnilla ja perustason alueilta poistettiin olemassaolevat istumapaikkavaatimukset. Kiihtymisvaiheen alueilla ravintolat saivat anniskella klo 01 asti ja pitää auki klo 02 asti. Leviämisvaiheen alueiden ravintolat saivat anniskella klo 23 asti ja pitää ovet auki klo 00 asti.
Toimenpiteitä Suomessa vuonna 2021 > 1. lokakuuta rajoitusten keveneminen merkittävästi

Viimeiset kokoontumisrajoitukset ovat päättyneet 1. lokakuuta 2021.
Ravintolarajoituksia merkittävästi kevennettiin siten, että kiihtymisvaiheen alueiden rajoitukset siirrettiin perustason asetuksiin. Leviämisalueilta poistettiin erillinen ”tanssi- ja karaokekielto” ja samalla tehtiin kevennyksiä aukiolo- ja anniskeluaikoihin.
Toimenpiteitä Suomessa vuonna 2021 > 15. lokakuuta valtakunnallinen etätyösuositus päättyy

Rokotuskattavuuden vuoksi valtakunnallinen etätyösuositus päättyi ja se siirtyi alueellisiin toimiin.
Toimenpiteitä Suomessa vuonna 2021 > 16. lokakuuta koronapassin käyttöönotto

Koronapassi on mahdollinen vaihtoehto jonkinlaisille koronarajoituksille.Leviämisvaiheessa olevilla alueiden ravintolat voivat toimia ilman rajoituksia, kunhan asiakkailla on koronapassi.
Toimenpiteitä Suomessa vuonna 2021 > 15. marraskuuta hybridistrategian uudistus

Rokotekattavuuden vuoksi hybridistrategiaa uudistettiin siten, että epidemiatasoista (perustaso, kiihtymis- ja leviämisvaihe) luovutaan. Ne korvattiin leviämisalueiden tunnusmerkeillä. Strategiassa oli mukana muun muassa hätäjarrumekanismi, jota tarkoitti siirtymistä laajoihin rajoituksiin ja suosituksiin, mikäli tautitilanne muuttuisi yllättävän vakavaksi.
Toimenpiteitä Suomessa vuonna 2021 > 28. marraskuuta tiukennuksia ravintolarajoituksiin

Valtioneuvosto tiukensi ravintolarajoituksia 28. marraskuuta 2021, jota koski leviämisalueita. Anniskelu päättyi klo 17 ja ovet saivat olla auki klo 18 asti. Ravintolat, joissa ei anniskeltu, saivat pitää auki klo 1 asti.
Rajoituksista sai vapautua edellyttämällä asiakkailtaan koronapassi.
Toimenpiteitä Suomessa vuodenvaihteessa 2021-2022 > 22. joulukuuta 2021 hätäjarrumekanismi

Hallitus käynnisti hätäjarrumekanismin, jota käytännössä koski leviämisalueita. Tämä tarkoitti mm. koronapassin väliaikainen jäädyttäminen omikronmuunnoksen vuoksi sekä sisärajavalvonta palautettiin. Jo jouluna koronapassista huolimatta ravintoloissa anniskelu päättyi klo 21 ja ovet suljettiin klo 22.
Ravitsemisliikkeiden rajoitukset koskivat myös koronapassin edellyttäjiä, jolloin anniskelu loppui klo 17 sekä ravintolat suljettiin klo 18, mutta 12. tammikuuta 2022 asti saivat ruokaravintolat pitää auki klo 20 asti koronapassin kanssa. Samalla hallitus suositteli koko maan alueita sulkemaan julkisia tiloja.
Rajoituksia alettiin keventää helmikuussa 2022. 1. helmikuuta 2022 ravintolarajoituksia kevennettiin siten, että ruokaravintoloissa anniskelu päättyi klo 20 ja ovet sulkeutuivat klo 21. Koronapassilla ei voinut tuolloin kiertää rajoituksia. Samalla sisärajavalvonta lopetettiin sekä hallitus suositteli viranomaisia lopettamaan lasten- sekä nuorten harrastuksien rajoittaminen sekä luopumaan matalan riskin tilaisuuksien täyssulusta.  Hallitus päivitti hybridistrategian ja samalla kumosi hätäjarrumekanismin 10. helmikuuta 2022. 14. helmikuuta 2022 hallitus suositteli alueita luopumaan kaikista rajoituksista.
Toimenpiteitä Suomessa vuodenvaihteessa 2021-2022 > 14. helmikuuta 2022 kevennyksiä ravintolarajoituksiin

Ravintolarajoitukset kevennettiin 14. helmikuuta 2022 siten, että anniskelu kaikissa ravintoloissa päättyy klo 23 ja ovet sulkeutuvat klo 00. Koronapassin käytön rajoitukset jatkuivat 28. helmikuuta 2022 asti.
Toimenpiteitä Suomessa vuodenvaihteessa 2021-2022 > 1. maaliskuuta viimeisistä rajoituksista luopuminen

Valtioneuvosto luopui ravintolarajoituksista 1. maaliskuuta 2022 alkaen. Tämä tarkoittaa, että anniskelua, aukioloaikaa, asiakasmäärää sekä istumapaikkoja koskevat ravintolarajoitukset poistuivat käytöstä. Hygieniavelvoite oli kuitenkin voimassa 30. kesäkuuta 2022 asti.
Toimenpiteitä Suomessa vuodenvaihteessa 2021-2022 > 1. heinäkuuta tartuntatautilain mukaisten väliaikaiset velvoitteet päättyivät

Tartuntatautilaissa määritellyt hygieniavaatimukset ja mahdollisuudet asettaa rajoituksia päättyivät 1. heinäkuuta 2022.
Hallituksen päätöksiä ja toimenpiteitä taloudesta > Maaliskuussa 2020

Hallitus ilmoitti aluksi kokoavansa arviolta viiden miljardin euron rahoituspaketin ja antavansa sadan miljoonan euron lisätalousarvion, jolla turvataan välttämättömät sosiaali- ja terveysmenot sekä yritysrahoitus. Samassa yhteydessä todettiin, että hallitus aloittaa keskustelut työmarkkinajärjestöjen kanssa työpaikkojen turvaamisesta. Valtion Eläkerahasto lisää sijoituksia yritystodistuksiin. Yrittäjien eläkevakuutusmaksuille ja työeläkevakuutusmaksuille myönnetään pidennetyt kolme kuukautta maksuaikaa.
Hallitus esitteli 20. maaliskuuta laajemman 15 miljardin euron talouden pelastuspaketin, joka on mittaluokaltaan Ruotsia vastaava asukaslukuun suhteutettuna. Yritysten rahoitusta turvataan useilla miljardiluokan toimenpiteillä, ja otetaan käyttöön uusia suoria tukia. Tarkoituksena on yritysten maksuvalmiuden turvaaminen kriisin yli sekä konkurssien estäminen. Toimet ovat voimassa kolme kuukautta ja tulevat voimaan mahdollisimman nopeasti. 20. maaliskuuta annettiin noin 400 miljoonan euron lisäbudjetti, ja niitä on tulossa lisää. Suomen Pankki on päättänyt kaksinkertaistaa yritystodistusten osto-ohjelman määrän miljardiin euroon.
Toimenpiteitä ovat:
Työeläkemaksua alennetaan 2,6 prosenttiyksikköä vuoden 2020 loppuun asti, joka keventää yritysten kuluja 910 miljoonaa euroa.
Finnveran takausvaltuuksia nostetaan 10 miljardia euroa yhteensä 12 miljardiin euroon, mikä mahdollistaa 10 miljardin euron lisärahoituksen yrityksille.
Business Finlandin avustusvaltuutta lisätään 150 miljoonaa euroa nopeisiin yrityksiä tukeviin toimiin.
Työttömyysturvan omavastuupäivät poistetaan lomautuksissa ja irtisanomistilanteissa.
Lomautuspäätökset nopeutuvat, ilmoitusaika lyhenee 14 päivästä viiteen. Lomautusoikeus laajennetaan koskemaan myös määräaikaisia työntekijöitä.
Yrittäjien ja freelancereiden työttömyysturvan saaminen ei edellytä yrityksen lopettamista.
Hallitus tukee Finnairia 600 miljoonan euron takauksilla.
Tartuntatautien valvontaan ehdotetaan 26 miljoonan euron lisärahoitusta.
Poliisille ehdotetaan 5,6 miljoonan euron lisärahoitusta.
Poikkeusoloihin liittyviin ennalta yksilöimättömiin menoihin ehdotetaan 200 miljoonaa euroa.
Hallituksen päätöksiä ja toimenpiteitä taloudesta > Huhtikuussa 2020

3. huhtikuuta hallitus ilmoitti tukevansa keskisuuria yrityksiä koronatilanteessa.
8. huhtikuuta hallitus päätti toisesta lisätalousarvioesityksestä ja julkisen talouden suunnitelmasta.
Hallituksen päätöksiä ja toimenpiteitä taloudesta > Toukokuussa 2020

6. toukokuuta hallitus päätti ravintoloille annettavasta tuesta.
8. toukokuuta professori Vihriälä luovutti raporttinsa koronakriisin vaikutuksesta kahdelle ministeriölle.
14. toukokuuta hallitus päätti yleistuesta yrityksille, mutta yksityiskohdat olivat avoimia.
Hallituksen päätöksiä ja toimenpiteitä taloudesta > Kesäkuussa 2020

6. kesäkuuta hallitus päätti neljännestä lisätalousarvioesityksestä.
26. kesäkuuta eduskunta hyväksyi yrityksen kustannustuet.
Hallituksen päätöksiä ja toimenpiteitä taloudesta > Heinäkuussa 2020

Kustannustuki tuli haettavaksi 7. heinäkuuta.
Animaatio sosiaalisen eristäytymisen vaikutuksista.
Sanna Marinin hallitus julisti valmiuslain maaliskuun puolivälissä, kun koronaviruspandemia uhkasi levitä.
Tarkastuspisteillä valvontaa suoritti poliisi, ja liikenteen ohjauksessa oli apuna varusmiehiä sekä vapaaehtoista asepalvelusta suorittavia naisia. Kuvan tarkastuspiste sijaitsi seututiellä 167 Myrskylän ja Orimattilan rajalla.
Hangon Regatta

Hangon Regatan veneitä vuodelta 2006.
Hangon Regatta on Hangossa järjestettävä jokavuotinen kolmipäiväinen purjehduskilpailu. Kilpailu järjestetään yleensä heinäkuun ensimmäisellä viikolla. Kilpailu järjestetään perjantaista sunnuntaihin, jokaiselle päivälle mahtuu kaksi lähtöä. Hangon Regatalla on vahvat ja pitkät perinteet purjehduskilpailuna ja edustettuina ovat lähes kaikki mahdolliset luokat. Tapahtuma on Suomen suurimpia purjehdustapahtumia ja se kokoaa purjehtijoita yhteen useammasta luokasta kuin mikään muu regatta. Yleensä kilpailuun osallistuu noin 10–30 venettä jokaista luokkaa kohden. Venekuntien kokonaismäärä regatassa on usein parinsadan luokkaa, vuonna 2015 ilmoittautuneita oli 220.
Hangon Regatan järjestäjinä toimivat Hangö Segelförening, Hangö Udds Segelsällskap ja Ekenäs Segelsällskap.
Hangon Regatan maine etenkin pääkaupunkiseudun nuorison vapaa-ajanviettotapahtumana on parantumaan päin. 2000-luvun alussa kaupungissa saattoi olla viisituhatta humalaista nuorta.  Hangon kaupunki on 2010-luvulla pyrkinyt aktiivisesti kehittämään oheistapahtumia viikonlopun ajaksi pelkän juomavetoisen juhlinnan hillitsemiseksi.
Aiheesta muualla

Hangon regatta
http://www.hsf.fi/
http://www.hanko.fi/tourism (Arkistoitu – Internet Archive)
Hangon regatta Ylen Elävä arkisto.
Luettelo Suomen sanikkaisista

Tämä on luettelo Suomessa kasvavista luonnonvaraisista sanikkaisista. Luettelo sisältää heimoittain jaoteltuna sanikkaisiksi kutsutut kasvit eli liekomaiset, kortteet ja saniaiset.
Liekomaiset (Lycopodiophyta) > Lahnanruohokasvit (Isoëtaceae)

tummalahnanruoho (Isoëtes lacustris)
vaalealahnanruoho (Isoëtes echinospora)
Liekomaiset (Lycopodiophyta) > Liekokasvit (Lycopodiaceae)

harjulieko (Diphasiastrum tristachyum) – aiemmin harjukeltalieko
keltalieko (Diphasiastrum complanatum )
kangaskeltalieko (Diphasiastrum complanatum subsp. complanatum)
pohjankeltalieko (Diphasiastrum complanatum subsp. montellii)
nummilieko (Diphasiastrum × zeilleri) – aiemmin nummikeltalieko
tunturilieko (Diphasiastrum alpinum)
ketunlieko eli havuketunlieko (Huperzia selago )
metsäketunlieko (Huperzia selago subsp. selago)
pohjanketunlieko (Huperzia selago subsp. appressa)
Ketunlieko voidaan myös luokitella lajiryhmäksi (turveketunliekoryhmä Huperzia selago -ryhmä), jossa on viisi Suomessa esiintyvää lajia:
äimäketunlieko (Huperzia acicularis)
keltaketunlieko (Huperzia arctica)
euroopanketunlieko (Huperzia europaea)
turveketunlieko (Huperzia selago)
korpiketunlieko (Huperzia suberecta)
tulvakonnanlieko eli konnanlieko (Lycopodiella inundata)
katinlieko (Lycopodium clavatum )
etelänkatinlieko (Lycopodium clavatum subsp. clavatum)
pohjankatinlieko (Lycopodium clavatum subsp. monostachyon)
riidenlieko (Spinulum annotinum )
metsäriidenlieko (Spinulum annotinum subsp. annotinum)
pohjanriidenlieko (Spinulum annotinum subsp. alpestre)
Liekomaiset (Lycopodiophyta) > Mähkäkasvit (Selaginellaceae)

mähkä eli lettomähkä (Selaginella selaginoides)
Saniaiset ja kortteet (Polypodiopsida) > Kortekasvit (Equisetaceae)

hentokorte (Equisetum scirpoides)
järvikorte (Equisetum fluviatile)
kangaskorte (Equisetum hyemale)
kirjokorte (Equisetum variegatum)
kuusamonkorte (Equisetum × trachyodon) – kangaskortteen ja kirjokortteen risteymä
lehtokorte (Equisetum pratense)
metsäkorte (Equisetum sylvaticum)
peltokorte (Equisetum arvense )
isopeltokorte (Equisetum arvense subsp. arvense)
tunturipeltokorte (Equisetum arvense subsp. alpestre)
rantakorte (Equisetum × litorale) – peltokortteen ja järvikortteen risteymä
suokorte (Equisetum palustre)
Saniaiset ja kortteet (Polypodiopsida) > Alvejuurikasvit (Dryopteridaceae)

etelänalvejuuri (Dryopteris dilatata)
isoalvejuuri (Dryopteris expansa)
kivikkoalvejuuri (Dryopteris filix-mas)
korpialvejuuri (Dryopteris cristata)
metsäalvejuuri (Dryopteris carthusiana)
tuoksualvejuuri (Dryopteris fragrans)
suippohärkylä (Polystichum lonchitis)
Saniaiset ja kortteet (Polypodiopsida) > Helmisaniaiskasvit (Onocleaceae)

kotkansiipi eli lehtokotkansiipi (Matteuccia struthiopteris)
Saniaiset ja kortteet (Polypodiopsida) > Hiirenporraskasvit (Athyriaceae)

soreahiirenporras eli hiirenporras (Athyrium filix-femina)
myyränporras eli taigamyyränporras (Diplazium sibiricum)
tunturihiirenporras (Pseudathyrium alpestre, syn. Athyrium distentifolium)
Saniaiset ja kortteet (Polypodiopsida) > Kallioimarrekasvit (Polypodiaceae)

pohjankallioimarre eli kallioimarre (Polypodium vulgare)
Saniaiset ja kortteet (Polypodiopsida) > Kampasaniaiskasvit (Blechnaceae)

kampasulka eli kaitakampasulka eli kampasaniainen (Struthiopteris spicant, syn. Blechnum spicant) – alkuperäisenä hävinnyt Suomesta, mutta levinnyt uudelleen.
Saniaiset ja kortteet (Polypodiopsida) > Kiviyrttikasvit (Woodsiaceae)

kaljukiviyrtti (Woodsia glabella)
karvakiviyrtti (Woodsia ilvensis)
tunturikiviyrtti (Woodsia alpina)
Saniaiset ja kortteet (Polypodiopsida) > Käärmeenkielikasvit (Ophioglossaceae)

ketonoidanlukko (Botrychium lunaria)
pikkunoidanlukko (Botrychium simplex)
pohjannoidanlukko (Botrychium boreale)
saunionoidanlukko (Botrychium matricariifolium)
suikeanoidanlukko (Botrychium lanceolatum)
lehtonoidanlukko (Botrypus virginianus, syn. Botrychium virginianum)
isokäärmeenkieli eli käärmeenkieli (Ophioglossum vulgatum)
ahonoidanlukko (Sceptridium multifidum, syn. Botrychium multifidum)
Saniaiset ja kortteet (Polypodiopsida) > Loikkokasvit (Cystopteridaceae)

haurasloikko (Cystopteris fragilis )
kalkkihaurasloikko (Cystopteris fragilis subsp. dickieana)
kalliohaurasloikko (Cystopteris fragilis subsp. fragilis)
vuoriloikko (Cystopteris montana)
idänimarre (Gymnocarpium continentale)
kalkki-imarre (Gymnocarpium robertianum)
kuruimarre (Gymnocarpium × intermedium)
metsäimarre (Gymnocarpium dryopteris)
Saniaiset ja kortteet (Polypodiopsida) > Ormiokasvit (Marsileaceae)

ormio eli euroopanormio (Pilularia globulifera)
Saniaiset ja kortteet (Polypodiopsida) > Raunioiskasvit (Aspleniaceae)

liuskaraunioinen (Asplenium septentrionale)
seinäraunioinen (Asplenium ruta-muraria)
serpentiiniraunioinen (Asplenium adulterinum)
tummaraunioinen (Asplenium trichomanes )
kalkkitummaraunioinen (Asplenium trichomanes subsp. quadrivalens tai Asplenium quadrivalens)
kalliotummaraunioinen (Asplenium trichomanes subsp. trichomanes)
viherraunioinen (Asplenium viride)
Saniaiset ja kortteet (Polypodiopsida) > Sanikkakasvit (Pteridaceae)

liesu eli kähäräliesu (Cryptogramma crispa)
Saniaiset ja kortteet (Polypodiopsida) > Sysi-imarrekasvit (Thelypteridaceae)

korpi-imarre (Phegopteris connectilis)
vuori-imarre (Thelypteris limbosperma)
nevaimarre (Thelypteris palustris)
Saniaiset ja kortteet (Polypodiopsida) > Tesmasaniaiskasvit (Dennstaedtiaceae)

sananjalka eli metsäsananjalka (Pteridium aquilinum )
taigasananjalka (Pteridium aquilinum subsp. pinetorum, syn. P. pinetorum)
tiedot lännensananjalan (Pteridium aquilinum subsp. aquilinum) esiintymisestä ovat vaihtelevia: Suomen putkilokasvien luettelon (vuosiversio 2022) mukaan alalajia ei esiinny.
Trollz

| Trollz |
| --- | --- |
Tyyli:  Animaatiosarja
Kestoaika:  22 minuuttia
Luoja(t):  Andy Heyward
Pääosissa:  Britt McKillip Chiara Zanni Alexandra Carter Leah Juel Anna Van Hooft
Alkuperämaa:   Yhdysvallat
Verkko:   Nickelodeon  Nelonen  Nelonen Perhe  Fox Kids 
Esitetty:  2005 – 2006
Aiheesta muualla
IMDb 
Trollz on yhdysvaltalainen animaatiosarja. Ohjelmaa on esitetty Yhdysvalloissa 2005–2006 Nickelodeon-kanavalla ja Suomessa 2006 Nelosella. Trollz-nuket on tuottanut Hasbro ja paperituotteet Kirjalito.
Juoni

Amethyst, Onyx, Topaz, Safiiri ja Ruby ovat parhaat ystävät, jotka asuvat Trollzopoliksessa. He elävät samanlaista elämää kuin muutkin trollit. Paitsi silloin, kun Simon hyökkää Trollzopolikseen, trollit muodostavat viiden taian ja estävät Simonin aikeet. Trolleja avustavat Simonin tuhoamisessa viisi Muinaista eli viisi vanhaa viisasta trollia, jotka ovat vuosia sitten yrittäneet itsekin tuhota Simonin. Jokainen ryhmän jäsen on erilainen ja he jokainen muistuttavat yhtä muinaisista luonteenpiirteillään. Ruby on joukon johtaja, Topaz muotifriikki, Safiiri on taas järkevä, Onyx kapinallinen ja Amethyst ystävällinen ja huolehtiva. Yhdessä he ovat BTSA.
Hahmot > Bestikset ain

Amethyst van der Troll on joukon huolehtivaisin. Hän ajattelee aina ystäviensä parasta, ja hänelle tärkeimpiä ovatkin perhe ja ystävät. Amethyst on täydellinen vastakohta Onyx von Trollenbergille.
Amethyst on 14 vuotta kuten kaikki muutkin ryhmän jäsenet, ja hänen perheeseensä kuuluu äiti ja isoäiti.
Amethystin poikaystävän nimi on Coal Trollwell.  Amethystin kivi on vaaleanlila sydän.
Amethystia esittää Suomessa Henna Haverinen, Yhdysvalloissa Britt McKillip, Hollannissa Lizemijn Libgott ja Italiassa Elisabetta Spinelli.
Onyx von Trollenberg on ryhmän kapinallinen, joka on aina sanansa mittainen. Hän on rehti eikä mikään saa häntä muuttamaan mieltään. Onyx on räväkkä ja todella fiksu, mutta hän on surkea historiassa ja on Trollzopoliksen huonoin skuutinajaja. Onyx on kovan ulkokuorensa sisällä kuitenkin herkkä ja huolehtiva, tosin ainoastaan hänen ystävänsä ovat saaneet sen esille.
Onyxin poikaystävän nimi on Flint Trollentino. Onyxin lempipuuhia ovat poikien päihittäminen kaikessa ja pilan tekeminen cheerleadereista.
Onyxin kivi on tummanlila kuu.
Onyxia esittävät Suomessa Tiiamari Mikkola, Yhdysvalloissa Anna van Hooft, Hollannissa Wieteke von Dort ja Italiassa Maddalena Vadacca.
Ruby Trolman on BTSA-joukon johtaja. Hän on hyvin itsevarma ja päättäväinen. Ruby saattaa kyllästyttää toiset itsekehullaan, mutta ei koskaan tarkoita pahaa. Ruby on rehellinen ja sanoo aina tosiasiat, tahtoi sitten kuunnella tai ei. Ruby haluaa olla avoin ja ystävilleen ja tukipilari, johon he voivat nojata. Ruby on itsevarmasta ulkokuorestaan huolimatta herkkä ja tunteellinen.
Ruby on 14 vuotta, kuten kaikki muutkin ryhmän jäsenet. Hänen perheeseensä kuuluu isä, äiti ja  lemmikkikissa Za-Za. Rubyn poikaystävä on Rock Trollhammer.
Ruby pitää muotivaatteista, ystävistään ja pojista. Ruby pitää myös loitsujen tekemisestä, jota hän tekee myös salaa tunneilla, vaikka se onkin kiellettyä.
Rubyn kivi on punainen tähti. Ruby on täydellinen vastakohta Safiirille.
Rubya esittää Suomessa Mirjami Heikkinen, Yhdysvalloissa Chiara Zanni, Hollannissa  Katja Schuurman ja Italiassa Cinzia Massironi.
Safiiri Trollwaza on ryhmän älykkäin, ja hän rakastaa opiskelua. Hän on nopea ajattelemaan ja hänellä on hyvä valokuvamuisti. Safiiri osaa monia loitsuja. Hän on ystävällinen ja rakastaa kavereiden kanssa hengailua, mutta on sosiaalisesti hiukan kömpelö.
Safiirin kivi on sininen kukka. Safiiri on täydellinen vastakohta Rubylle
Safiiria esittää Suomessa Heljä Heikkinen ja Yhdysvalloissa Alexandra Carter.
Topaz Trollhopper rakastaa shoppailua ja on muotiekspertti. Topazin kivi on keltainen timantti.
Topazia esittää Suomessa Annituuli Kasurinen ja Yhdysvalloissa Leah Juel.